Številka: 014-15/2025-2430-2

Na podlagi drugega odstavka 10. člena Zakona o voznikih (Uradni list RS, št. 92/22 – uradno prečiščeno besedilo in 153/22)in tretjega odstavka 13. člena Sklepa o ustanovitvi Javne agencije Republike Slovenije za varnost prometa (Uradni list RS, št. 49/10, 73/10 in 40/17) objavljam

**JAVNI POZIV**

**predstavnikom uporabnikov, strokovnih organizacij in organizacij civilne družbe,**

**da kandidirajo za člana**

**Sveta Javne agencije Republike Slovenije za varnost prometa**

1. Svet Javne agencije Republike Slovenije za varnost prometa sestavlja devet članov, ki jih Vlada Republike Slovenije imenuje za dobo petih let z možnostjo ponovnega imenovanja. Štiri člane sveta javne agencije Vlada Republike Slovenije imenuje izmed predstavnikov uporabnikov, strokovnih organizacij in organizacij civilne družbe, ki se odzovejo na javni poziv.
2. Pogoji za imenovanje člana sveta:
* najmanj izobrazba, pridobljena po študijskih programih za pridobitev izobrazbe prve stopnje, oziroma raven izobrazbe, pridobljeno po študijskih programih, ki v skladu z zakonom, ki ureja visoko šolstvo, ustreza izobrazbi prve stopnje,
* strokovnjak z javnim ugledom in izkušnjami s področja dela agencije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kot šest mesecev.
1. Člani sveta ne morejo biti osebe:
* ki so zaposlene v Javni agenciji RS za varnost prometa ( v nadaljevanju: AVP),
* funkcionarji v izvršilni veji oblasti,
* osebe, za katere obstaja možnost konflikta med njihovimi zasebnimi interesi in javnimi interesi, ki jih zasleduje agencija,
* osebe, ki so zaposlene ali so člani upravnega ali nadzornega organa pravne osebe, ki opravlja dejavnost na področju, ki ga je pristojna urejati javna agencija, ali imajo lastninske deleže v pravnih osebah, ki opravljajo dejavnost na področju, ki ga je pristojna urejati javna agencija, ali v pravnih osebah, ki imajo lastninski delež v takih pravnih osebah, ter
* osebe, katerih zakonec, zunajzakonski partner ter sorodnik v ravni vrsti do vključno drugega kolena je član upravnega ali nadzornega organa pravne osebe, ki opravlja dejavnost na področju, ki ga je pristojna urejati javna agencija, ali ima lastninske deleže v pravnih osebah, ki opravljajo dejavnost na področju, ki ga je pristojna urejati javna agencija, ali v pravnih osebah, ki ima lastninski delež v takih pravnih osebah.

(4) Kandidat mora k prijavi priložiti:

1. v celoti izpolnjen Europass življenjepis, dostopen na spletni strani:

https://europass.si/kaj-je-europass/zivljenjepis/;

1. dokazila s katerimi kandidat izkazuje znanja in pogoje, ki jih navaja v Europass življenjepisu;
2. pisno izjavo kandidata o izpolnjevanju pogojev glede zahtevane stopnje izobrazbe, iz katere morajo biti razvidni stopnja in smer izobrazbe, datum (dan, mesec in leto) zaključka izobraževanja ter ustanova, v kateri je bila izobrazba pridobljena;
3. pisno izjavo kandidata, v kateri izjavlja da je državljan Republike Slovenije;
4. pisno izjavo kandidata, v kateri izjavlja da ni bil pravnomočno obsojen za kaznivo dejanje, ki se preganja po uradni dolžnosti, na nepogojno kazen zapora v trajanju več kot šest mesecev;
5. pisno soglasje kandidata, da je kandidaturo pripravljen sprejeti;
6. pisno izjavo kandidata v kateri izjavlja, da ni zaposlen v AVP, da ni funkcionar v izvršilni veji oblasti in da pri njem niso podane okoliščine zaradi katerih obstaja konflikt med zasebnimi in javnimi interesi, ki jih zasleduje AVP in niti ne obstaja možnost takega konflikta;
7. pisno izjavo kandidata, da ni zaposlen, niti ni član upravnega ali nadzornega organa pravne osebe, ki opravlja dejavnost na področju, ki ga je pristojna urejati AVP ter da nima lastniškega deleža v nobeni pravni osebi, ki opravlja dejavnost na področju, ki ga je pristojna urejati AVP, ali v pravnih osebah, ki imajo lastninski delež v takih pravnih osebah;
8. pisno izjavo kandidata, da njegov zakonec, zunajzakonski partner ter sorodnik v ravni vrsti do vključno drugega kolena ni član upravnega ali nadzornega organa pravne osebe, ki opravlja dejavnost na področju, ki ga je pristojna urejati AVP;
9. pisno izjavo kandidata, da njegov zakonec, zunajzakonski partner ter sorodnik v ravni vrsti do vključno drugega kolena nima lastniškega deleža v pravni osebi, ki opravlja dejavnost na področju, ki ga je pristojna urejati AVP, ali v pravnih osebah, ki ima lastninski delež v takih pravnih osebah.
10. pisno izjavo kandidata, da za namen tega postopka dovoljuje Ministrstvu za infrastrukturo pridobitev podatkov o izpolnjevanju zgoraj navedenih pogojev iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Kandidati morajo vlogi priložiti tudi izjavo, s katero izrecno dovoljujejo obdelavo in uporabo njihovih osebnih podatkov, a izključno z namenom in v zvezi s postopkom imenovanja.

(5) Izbrana bosta dva kandidata, ki bosta imenovana za člana sveta Javne agencije Republike Slovenije za varnost prometa za dobo petih let, z možnostjo ponovnega imenovanja.

(6) Kandidate vabimo, da pošljejo pisne prijave z življenjepisom in zahtevanimi izjavami v roku 15 dni po objavi na spletnem mestu državne uprave GOV.SI, na naslov: Ministrstvo za infrastrukturo, Tržaška cesta 19, 1000 Ljubljana z označbo »Ne odpiraj - za javni poziv št. 014-15/2025-2430- svet AVP« ali na elektronski naslov: mzi.kadri@gov.si, pri čemer veljavnost prijave ni pogojena z elektronskim podpisom.

(7) Kandidati bodo o izbiri obveščeni le v primeru imenovanja, ne pa tudi v primeru neuvrstitve v nadaljnji postopek in neimenovanja. V teh postopkih ni možnosti vlaganja pravnih sredstev.

(8) Kandidati pod kazensko in materialno odgovornostjo odgovarjajo za pravilnost navedb v vlogi.

(9) Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Prejmejo:

* za objavo na spletnem mestu državne uprave GOV.SI
* zbirka dokumentarnega gradiva